Zawrjena statna dróha S 100 a jeje wokołopuće wubudźeja diskusije
Pančicy-Kukow (SN/MWj). Dobre tři tydźenje je statna dróha S 100 w Pančicach-Kukowje dospołnje zawrjena, dokelž tam twarske dźěła za nowy móst nad Klóšterskej wodu přihotuja. Wokołopuće a z tym zwjazane problemy njejsu jenož wulka tema mjez wobydlerjemi, ale běchu to wčera tež na posedźenju Pančičansko-Kukowskeje gmejnskeje rady. Tak maja po słowach radźićelki Katrin Piller na přikład busy wulke problemy, při pěstowarni wokoło róžka jěć, hdyž tam parkowace awta staršich, kotřiž swoje dźěći přiwjezuja abo wotebjeru, městno blokuja. Poručene parkowanišća při sportnišću pak lědma štó wužiwa, hačrunjež su je staršim z wosebitym wuwěškom doporučili, wšako tež wo wěstotu dźěći dźe.
twi_Latn szl_Latn